CELEX: 32011R0330
Language: sk
Date: 2011-04-06 00:00:00
Title: Nariadenie Rady (EÚ) č. 330/2011 zo 6. apríla 2011 , ktorým sa mení a dopĺňa nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny

7.4.2011   
            
            
               SK
            
            
               Úradný vestník Európskej únie
            
            
               L 93/10
            
         NARIADENIE RADY (EÚ) č. 330/2011
   zo 6. apríla 2011,
   ktorým sa mení a dopĺňa nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady 2011/221/SZBP zo 6. apríla 2011, ktorým sa mení a dopĺňa rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny (1),
   so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Komisie,
   keďže:
   
               (1)
            
            
               Rozhodnutie 2011/221/SZBP okrem iného stanovuje ďalšie obmedzujúce opatrenia vo vzťahu k Pobrežiu Slonoviny okrem opatrení uvedených v rozhodnutí Rady 2010/656/SZBP (2), a to vrátane zákazu obchodovania s dlhopismi a poskytovania pôžičiek nezákonnej vláde pána GBAGBA, ako aj ustanovenia, ktorého cieľom je zaistiť, že uvedené obmedzujúce opatrenia nemajú vplyv na humanitárne operácie na Pobreží Slonoviny.
            
         
               (2)
            
            
               Tieto obmedzujúce opatrenia patria do rozsahu pôsobnosti Zmluvy o fungovaní Európskej únie, preto na ich vykonávanie v rámci Únie je potrebný regulačný akt na úrovni Únie, najmä v záujme zabezpečenia ich jednotného uplatňovania hospodárskymi subjektmi vo všetkých členských štátoch.
            
         
               (3)
            
            
               Bezpečnostná rada Organizácie Spojených národov 30. marca 2011 prijala rezolúciu 1975 [ďalej len „rezolúcia BR OSN 1975 (2011)“], v ktorej sa ukladajú cielené sankcie proti ďalším jednotlivcom, ktorí spĺňajú kritériá uvedené v rezolúcii BR OSN 1572 (2004) a ďalších nadväzujúcich rezolúciách, vrátane jednotlivcov, ktorí kladú prekážky mieru a uzmiereniu na Pobreží Slonoviny, kladú prekážky realizácii operácie Organizácie Spojených národov na Pobreží Slonoviny (UNOCI) a práci ďalších medzinárodných aktérov na Pobreží Slonoviny a závažným spôsobom porušujú ľudské práva a medzinárodné humanitárne právo.
            
         
               (4)
            
            
               Okrem toho by sa mali zmeniť a doplniť zoznamy osôb a subjektov, na ktoré sa vzťahujú obmedzujúce opatrenia uvedené v prílohách I a IA k nariadeniu Rady (ES) č. 560/2005 z 12. apríla 2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (3).
            
         
               (5)
            
            
               S cieľom zabezpečiť účinnosť opatrení stanovených v tomto nariadení by toto nariadenie malo nadobudnúť účinnosť dňom jeho uverejnenia,
            
         PRIJALA TOTO NARIADENIE:
   Článok 1
   Nariadenie (EÚ) č. 560/2005 sa týmto mení a dopĺňa takto:
   
               1.
            
            
               Vkladajú sa tieto články:
               „Článok 3a
               Odchylne od článku 2 príslušné orgány členských štátov uvedené na webových stránkach v prílohe II môžu, pokiaľ ide o osoby, subjekty a orgány uvedené v prílohe IA, povoliť uvoľnenie určitých zmrazených finančných prostriedkov alebo hospodárskych zdrojov, ktoré sú potrebné na humanitárne účely po tom, ako túto skutočnosť vopred oznámia ostatným členským štátom a Komisii.
               Článok 3b
               Odchylne od článku 2 a za predpokladu, že platba, ktorú uskutočnili osoby, subjekty alebo orgány uvedené v prílohe IA, je splatná na základe zmluvy alebo dohody, ktoré dotknuté osoby, subjekty alebo orgány uzavreli, alebo záväzku, ktorý dotknutým osobám, subjektom alebo orgánom vznikol pred dátumom, keď tieto osoby, subjekty alebo orgány boli označené, môžu príslušné orgány členských štátov uvedené na webových stránkach v prílohe II za podmienok, ktoré uznajú za vhodné, povoliť uvoľnenie určitých zmrazených finančných prostriedkov alebo hospodárskych zdrojov za predpokladu, že príslušný dotknutý orgán stanovil, že:
               
                           i)
                        
                        
                           finančné prostriedky alebo hospodárske zdroje sa použijú na platbu, ktorú uskutočnia osoby, subjekty alebo orgány uvedené v prílohe IA;
                        
                     
                           ii)
                        
                        
                           platba nie je v rozpore s článkom 2 ods. 2.
                        
                     Dotknutý členský štát oznámi najneskôr dva týždne pred udelením uvedeného povolenia ostatným členským štátom a Komisii tento záver a svoje rozhodnutie udeliť povolenie.“
            
         
               2.
            
            
               Článok 9a sa nahrádza takto:
               „Článok 9a
               Zakazuje sa:
               
                           a)
                        
                        
                           nákup, sprostredkovanie a pomoc pri emisii dlhopisov alebo cenných papierov emitovaných alebo zaručených po dátume nadobudnutia účinnosti tohto nariadenia nezákonnou vládou Laurenta GBAGBA a osobami alebo subjektmi konajúcimi v jej mene alebo na základe jej poverenia alebo subjektmi, ktoré táto vláda vlastní alebo kontroluje. Nákup takýchto dlhopisov alebo cenných papierov sa výnimočne povoľuje finančným inštitúciám, a to v hodnote, ktorá zodpovedá hodnote dlhopisov a cenných papierov, ktoré už majú v držbe a ktoré majú nadobudnúť splatnosť;
                        
                     
                           b)
                        
                        
                           poskytovať pôžičky nezákonnej vláde Laurenta GBAGBA, ako aj osobám alebo subjektom konajúcim v jej mene alebo na základe jej poverenia alebo subjektom, ktoré táto vláda vlastní alebo kontroluje, a to v akejkoľvek forme.“
                        
                     
         
               3.
            
            
               Vkladá sa tento článok:
               „Článok 9b
               Zákaz uvedený v článku 2 ods. 2 a v článku 9a nezakladá žiadnu zodpovednosť dotknutých fyzických a právnických osôb, subjektov a orgánov, ktoré sprístupnili finančné prostriedky alebo hospodárske zdroje, ak nevedeli a nemohli odôvodnene predpokladať, že svojím konaním porušujú príslušný zákaz.“
            
         Článok 2
   1.   Osoby uvedené v časti A prílohy I k tomuto nariadeniu sa vypúšťajú zo zoznamu uvedeného v prílohe IA k nariadeniu (ES) č. 560/2005 a dopĺňajú sa do zoznamu uvedeného v prílohe I k nariadeniu (ES) č. 560/2005.
   2.   Osoby uvedené v časti B prílohy I k tomuto nariadeniu sa dopĺňajú do zoznamu uvedeného v prílohe I k nariadeniu (ES) č. 560/2005.
   3.   Osoby uvedené v prílohe II k tomuto nariadeniu sa dopĺňajú do zoznamu uvedenému v prílohe IA k nariadeniu (ES) č. 560/2005.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. apríla 2011
      
         
            Za Radu
         
         
            predseda
         
         MARTONYI J.
      
   
   
      (1)  Pozri stranu 20 tohto úradného vestníka.
   
      (2)  Ú. v. EÚ L 285, 30.10.2010, s. 28.
   
      (3)  Ú. v. EÚ L 95, 14.4.2005, s. 1
   
   
      PRÍLOHA I
      ČASŤ A
      1.   Laurent GBAGBO
      
      Dátum narodenia: 31. mája 1945
      Miesto narodenia: Gagnoa, Pobrežie Slonoviny
      Bývalý prezident Pobrežia Slonoviny: marenie procesu mieru a uzmierenia, odmietnutie výsledkov prezidentských volieb.
      Dátum označenia zo strany OSN: 30. 3. 2011 (označenie zo strany Európskej únie: 22. 12. 2010)
      2.   Simone GBAGBO
      
      Dátum narodenia: 20. júna 1949
      Miesto narodenia: Moossou, Grand-Bassam, Pobrežie Slonoviny
      Predseda parlamentnej skupiny Ľudového frontu Pobrežia Slonoviny (FPI): marenie procesu mieru a uzmierenia, verejné podnecovanie k nenávisti a násiliu.
      Dátum označenia zo strany OSN: 30. 3. 2011 (označenie zo strany Európskej únie: 22. 12. 2010)
      3.   Désiré TAGRO
      
      Číslo pasu: PD – AE 065FH08
      Dátum narodenia: 27. januára 1959
      Miesto narodenia: Issia, Pobrežie Slonoviny
      Generálny tajomník v tzv. „období prezidenta“ pána GBAGBU: účasť v nezákonnej vláde pána GBAGBU, marenie procesu mieru a uzmierenia, odmietnutie výsledkov prezidentských volieb, účasť na násilnom potláčaní ľudového hnutia.
      Dátum označenia zo strany OSN: 30. 3. 2011 (označenie zo strany Európskej únie: 22. 12. 2010)
      4.   Pascal AFFI N’GUESSAN
      
      Číslo pasu: PD-AE 09DD00013
      Dátum narodenia: 1. januára 1953
      Miesto narodenia: Bouadriko, Pobrežie Slonoviny
      Predseda Ľudového frontu Pobrežia Slonoviny (FPI): marenie procesu mieru a uzmierenia, podnecovanie k nenávisti a násiliu.
      Dátum označenia zo strany OSN: 30. 3. 2011 (označenie zo strany Európskej únie: 22. 12. 2010)
      ČASŤ B
      1.   Alcide DJÉDJÉ
      
      Dátum narodenia: 20. októbra 1956
      Miesto narodenia: Abidjan, Pobrežie Slonoviny
      Blízky poradca pána GBAGBU: účasť v nezákonnej vláde pána GBAGBU, marenie procesu mieru a uzmierenia, verejné podnecovanie k nenávisti a násiliu.
      Dátum označenia zo strany OSN: 30. 3. 2011
   
   
      PRÍLOHA II
      
         Osoby uvedené v článku 2 ods. 3
      
      A.   Osoby
      
      
                   
               
               
                  Meno (a prípadné prezývky)
               
               
                  Identifikačné údaje
               
               
                  Dôvody
               
            
                  1.
               
               
                  Diali Zie
               
               
                   
               
               
                  Riaditeľ hlavnej pobočky Centrálnej banky štátov západnej Afriky (BCEAO) Prispieva k financovaniu nezákonnej administratívy Laurenta Gbagba
               
            
                  2.
               
               
                  Togba Norbert
               
               
                   
               
               
                  Generálny inšpektor štátnej pokladnice Prispieva k financovaniu nezákonnej administratívy Laurenta Gbagba
               
            
                  3.
               
               
                  Kone Doféré
               
               
                   
               
               
                  Generálny pokladník ministerstva financií Prispieva k financovaniu nezákonnej administratívy Laurenta Gbagba
               
            
                  4.
               
               
                  Hanny Tchélé Brigitte, manželka Etiboua
               
               
                   
               
               
                  Autorka dokumentárnych filmov
                  Podnecovanie k nenávisti a násiliu
               
            
                  5.
               
               
                  Jacques Zady
               
               
                   
               
               
                  Režisér v Rozhlase a televízii Pobrežia Slonoviny (RTI)
                  Podnecovanie k nenávisti a násiliu
               
            
                  6.
               
               
                  Ali Keita
               
               
                   
               
               
                  Šéfredaktor denníka Le Temps
                  Podnecovanie k nenávisti a násiliu
               
            
                  7.
               
               
                  Kla Koué Sylvanus
               
               
                   
               
               
                  Generálny riaditeľ Telekomunikačnej agentúry Pobrežia Slonoviny a predseda mestskej rady mesta San-Pedro
                  Podnecovanie k nenávisti a násiliu
               
            
                  8.
               
               
                  Mamadou Ben Soumahoro
               
               
                   
               
               
                  Poslanec národného zhromaždenia
                  Podnecovanie k nenávisti a násiliu
               
            
                  9.
               
               
                  Sokouri Bohui
               
               
                   
               
               
                  Poslanec národného zhromaždenia, riaditeľ denníka Notre Voie Generálny tajomník Ľudového frontu (Front populaire Ivorien – FPI) zodpovedný za voľby
                  Podnecovanie k nenávisti a násiliu
               
            
                  10.
               
               
                  Blon Siki Blaise
               
               
                   
               
               
                  Vydáva sa za vysokého predstaviteľa pre rozvoj na západe
                  Podnecovanie k nenávisti a násiliu
               
            
                  11.
               
               
                  Pastor Kore Moïse
               
               
                   
               
               
                  Duchovný poradca Laurenta Gbagba
                  Podnecovanie k nenávisti a násiliu
               
            
                  12.
               
               
                  Moustapha Aziz
               
               
                   
               
               
                  Radca na zastúpení Pobrežia Slonoviny pri UNESCO
                  Podnecovanie k nenávisti a násiliu
               
            
                  13.
               
               
                  Gnamien Yao
               
               
                   
               
               
                  Bývalý minister
                  Podnecovanie k nenávisti a násiliu
               
            
                  14.
               
               
                  Zakaria Fellah
               
               
                   
               
               
                  Špeciálny poradca Laurenta Gbagba Prispieva k financovaniu nezákonnej administratívy Laurenta Gbagba
               
            
                  15.
               
               
                  Ghislain N’Gbechi
               
               
                   
               
               
                  Úradník stálej misie Pobrežia Slonoviny v New Yorku Prispieva k financovaniu nezákonnej administratívy Laurenta Gbagba
               
            
                  16.
               
               
                  Charles Kader Gore
               
               
                   
               
               
                  Podnikateľ Prispieva k financovaniu nezákonnej administratívy Laurenta Gbagba
               
            
                  17.
               
               
                  Sanogo Yaya
               
               
                   
               
               
                  Advokát advokátskej komory Pobrežia Slonoviny Prispieva k financovaniu nezákonnej administratívy Laurenta Gbagba
               
            
                  18.
               
               
                  Kadio Morokro Mathieu
               
               
                   
               
               
                  Predseda predstavenstva spoločnosti PETROIVOIRE Prispieva k financovaniu nezákonnej administratívy Laurenta Gbagba
               
            
                  19.
               
               
                  Marcellin Zahui
               
               
                   
               
               
                  Generálny riaditeľ Národnej úverovej banky a sporiteľne (Caisse National de Crédit et d'Epargne– CNCE) a člen správnej rady banky Medzinárodnej banky pre obchod a priemysel Pobrežia Slonoviny (Banque Internationale pour le Commerce et l'Industrie de la Côte d'Ivoire– BICICI), ktoré boli protiprávne znárodnené Prispieva k financovaniu nezákonnej administratívy Laurenta Gbagba
               
            
                  20.
               
               
                  Jean-Claude N'Da Ametchi
               
               
                   
               
               
                  Generálny riaditeľ Versus Bank, člen správnej rady banky SGBCI (Société Générale de Banques en Côte d'Ivoire), ktorá bola protiprávne znárodnená Prispieva k financovaniu nezákonnej administratívy Laurenta Gbagba
               
            
                  21.
               
               
                  Anatole Kossa
               
               
                   
               
               
                  Podpredseda riadiaceho výboru pre sektor kávy a kakaa (Comité de gestion de la filière café cacao – CGFCC) Poradca bývalého prezidenta Gbagba pre poľnohospodárstvo od 1. januára 2010. Prispieva k financovaniu nezákonnej administratívy Laurenta Gbagba
               
            
                  22.
               
               
                  Alexandre Kouadio
               
               
                   
               
               
                  Dočasný správca Orgánu pre reguláciu odvetvia kávy a kakaa (Autorité de régulation du café et du cacao – ARCC) Prispieva k financovaniu nezákonnej administratívy Laurenta Gbagba
               
            
                  23.
               
               
                  Célestin N'Guessan
               
               
                   
               
               
                  Dočasný správca Fondu pre rozvoj a podporu činností producentov kávy a kakaa (Fonds de développement et de promotion des activités des producteurs de café et de cacao – FDPCC) Prispieva k financovaniu nezákonnej administratívy Laurenta Gbagba
               
            
                  24.
               
               
                  Claudine Lea Yapobi née Yehiry
               
               
                   
               
               
                  Dočasná správkyňa Fondu pre reguláciu a kontrolu (Fonds de régulation et de contrôle – FRC) a Burzy kávy a kakaa (Bourse du café et du cacao – BCC) Prispieva k financovaniu nezákonnej administratívy Laurenta Gbagba
               
            
                  25.
               
               
                  Deby Dally Balawourou
               
               
                   
               
               
                  Novinár, predseda Národnej tlačovej rady (Conseil national de la presse) Podnecovanie k nenávisti a násiliu
               
            
                  26.
               
               
                  Wenceslas Appiah
               
               
                   
               
               
                  Generálny riaditeľ Banky pre financovanie poľnohospodárstva (Banque pour le Financement de l'Agriculture – BFA) Prispieva k financovaniu nezákonnej administratívy Laurenta Gbagba
               
            
                  27.
               
               
                  Hubert Houlaye
               
               
                   
               
               
                  Predseda správnej rady Národnej investičnej banky (Banque National d'Investissements) Prispieva k financovaniu nezákonnej administratívy Laurenta Gbagba